১৯৯২ সালে গুজরাতের দাঙ্গার প্রেক্ষিতে **কবীর কলা মঞ্চ** নামে একটি সাংস্কৃতিক সংগঠন গঠিত হয়েছিল যা ভারতের মহারাষ্ট্রের পুনেতে অবস্থিত । সংগীত, কবিতা ও নাটক মঞ্চায়িত করার মাধ্যমে এটি বর্ণবিরোধী, গণতন্ত্রপন্থী বার্তা ছড়িয়ে দিচ্ছে।  এটি এমন শিক্ষার্থী এবং তরুণ পেশাদারদের সমন্বয়ে গঠিত যারা বস্তিতে ও রাস্তায় প্রতিবাদী কবিতা এবং নাটক করে।

ইতিহাস
------

গুজরাত দাঙ্গার পরে ১৯৯২  সালে, একদল শিক্ষার্থী একত্রিত হয়ে কবীর কলা মঞ্চ নামে একটি সাংস্কৃতিক গোষ্ঠী গঠন করেছিল যা তাদের সংগীত ও কবিতার মাধ্যমে সামাজিক বৈষম্য, নিম্নবিত্তদের শোষণ, কৃষক আত্মহত্যা, মহিলা শিশু হত্যা, দলিত হত্যা ও দুর্নীতির প্রশস্ত জাল বিস্তারের বিরুদ্ধে অবস্থান করে জনসচেতনতার জন্য কাজ করে যাচ্ছে। []

কবীর কলা মঞ্চের কিছু পরিবেশনা আনন্দ পাটওয়ার্দন তাঁর ডকুমেন্টারি *জয় ভীম কমরেডে* উপস্থাপন করেছেন।

নকশাল লিঙ্কের অভিযোগ
--------------------

মহারাষ্ট্র সরকার কর্তৃক "মাওবাদী" এবং "নকশাল" হিসাবে বেআইনি কর্মকাণ্ড (প্রতিরোধ) আইনের অধীনে কবীর কলা মঞ্চ কর্মীদের গ্রেপ্তার করা হয়েছিল। ২০১১ সালের মে মাসে মাওবাদী বা নকশাল আদর্শের প্রচারের অভিযোগে সংগীতজ্ঞ ও কবিদের বিরুদ্ধে সন্ত্রাসবিরোধী স্কোয়াডের তদন্তের ফলে শীতল সাথে এবং কবীর কলা মঞ্চের অন্যান্য সদস্যরা আত্মগোপনে যায়। 

২ এপ্রিল ২০১৩-তে, শীতল সাথে এবং তার স্বামী শচীন মেল, কে কে এম এর এক সদস্য, তারা মুম্বাইয়ের পুলিশ থেকে আত্মগোপন করে বেরিয়ে এসেছিল যে তারা এই অভিযোগের কারণে নির্দোষ এবং তাদের এই কাজটি "আত্মসমর্পণ" নয়, কেকেএমের দুই সদস্য, দীপক দেঙ্গলে এবং সিদ্ধার্থর জামিন মঞ্জুর করে বোম্বাই হাইকোর্ট ।  তবে গর্ভাবস্থা সত্ত্বেও, শীতল ও তার স্বামীর তৎক্ষনাত এবং পুনরায় জামিনের অস্বীকৃতি জানায় মুম্বাই দায়রা আদালত।  অবশেষে মানবিক কারণে বোম্বাই হাইকোর্ট তার জামিন দিয়েছিল ২৮ শে জুন ২০১৩ সালে।  ৩ জানুয়ারি ২০১৭ সালে এই দলের অন্যান্য সদস্য   - শচীন মালি, সাগর গোর্খে এবং রমেশ ঘাইচোরকে ভারতের সুপ্রিম কোর্ট জামিন দিয়েছিল।

কেকেএম সদস্যদের উপর আক্রমণ
--------------------------

ভারতের চলচ্চিত্র ও টেলিভিশন ইনস্টিটিউট অব ইন্ডিয়া, পুনের শিক্ষার্থীদের আয়োজিত ন্যাশনাল ফিল্ম আর্কাইভ অফ ইন্ডিয়া (এনএফএআই) এক অনুষ্ঠানে তাদের পারফরমেন্সের পরে কেকেএম সদস্য ও অনুষ্ঠানের আয়োজকদের উপর বিজেপির ছাত্র সংগঠন অখিল ভারতীয় বিদার্থী পরিষদ (এবিভিপি) সদস্যরা আক্রমণ করেছিল।

শীতল সাথে
---------

**শীতল সাথে** হলেন একজন লোক সংগীতশিল্পী, কবি এবং মহারাষ্ট্রের পুনের এক দলিত অধিকার কর্মী, যিনি ২০০০ এর দশকের মাঝামাঝি সময়ে কবীর কলা মঞ্চের অন্যতম প্রধান গায়ক হিসাবে পরিচিতি লাভ করেছিলেন।

২০০৭ সালে, ডকুমেন্টারি চলচ্চিত্র নির্মাতা আনন্দ পাটওয়ার্দন কবীর কলা মঞ্চ অভিনয়ের চিত্রায়ন করেছিলেন এবং ১৯৯৭ সালে মুম্বাইয়ের রামবাই নগরে পুলিশি হত্যাকাণ্ড থেকে যে জাতিগত উত্তেজনা ও সহিংসতা ছড়িয়েছিল তার উপর নির্মিত ছবি *জয় ভীম কমরেডের* ফুটেজ সংগ্রহ করার সময় সাথের ব্যাপক সাক্ষাৎকার নিয়েছিলেন। পটওয়ারর্ধনের মতে, *জয় ভীম কমরেড* শেষ পর্যন্ত ২০১১ সালে মুক্তি পেয়েছিল, "যাতে শীতল-এর সমর্থক লোকেরা আবারও প্রকাশ্যে আসতে পারে এবং প্রমাণ করতে পারে যে তারা শক্তিহীনদের পক্ষে কথা বলা ছাড়া আর কোনও ভুল করেনি"।  ভারতের বিভিন্ন কলেজ ও বিশ্ববিদ্যালয়গুলিতে প্রদর্শিত এই ছবিটি সাথের সংগীত এবং বার্তা মহারাষ্ট্রের বাইরের দর্শকদের কাছে তুলে ধরেছিল। 

### জনপ্রিয় কাজ

* ভাগত সিং তু জিন্দা হ্যায়

তথ্যসূত্র
---------

1. 1 2  "Kabir Kala Manch creates awareness through dramatics"। *DNA India*। ২৮ মার্চ ২০১০।
2. 1 2  "A film with a difference"। *The Hindu*। ২৮ জানুয়ারি ২০১২।
3. 1 2  "A Song that will be Sung"। *Tehelka*। ২৮ এপ্রিল ২০১২। ১৬ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০২০।
4. ↑  "Former FC girl student, now wanted for 'Maoist' links"। *Indian Express*। ১১ এপ্রিল ২০১২।
5. ↑  "The thin line between dissent and rebellion : Why is a radical Dalit cultural group and its members being persecuted in Maharashtra?"। *Tehelka*। ২০ এপ্রিল ২০১৩। ৬ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০২০।
6. ↑  "Democracy needs their song"। *The Hindu*। ৫ মে ২০১৩।
7. ↑  "Two activists suspected to be naxals by ATS surrender near Vidhan Bhavan"। *Hindustan Times*। ৩ এপ্রিল ২০১৩। ৭ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০২০।
8. ↑  "Why is this woman still in jail?"। *Tehelka*। ১৫ জুন ২০১৩। ৬ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০২০।
9. ↑  "Pregnant 'Maoist sympathiser' denied bail"। *Indian Express*। ৫ জুন ২০১৩।
10. ↑  "HC grants bail to suspected Naxal Sheetal Sathe"। *DNA India*। ২৮ জুন ২০১৩।
11. ↑  "After Three Years in Jail, India's 'Most Dangerous' Singers Finally Make Bail"। *The Wire*। সংগ্রহের তারিখ ২০১৭-০১-০৪।
12. ↑  "ABVP thrashes FTII student for not saying 'Jai Narendra Modi'"। *The Hindu*। ২৪ আগস্ট ২০১৩।
13. ↑  Dec 9, Aditya Vaibhav / TNN /; 2013; Ist, 01:32। "'Jai Bheem Comrade' kicks off film fest | Patna News - Times of India"। *The Times of India* (ইংরেজি ভাষায়)। সংগ্রহের তারিখ ২০২২-০৩-০৪।